**L’opinió de l’especialista**

Per conèixer més sobre la poma hem anat al Mercat Central de Fruites i Hortalisses de Mercabarna i hem parlat amb l’Eulàlia Llorens, majorista del mercat.



**Quants anys fa que vens pomes a Mercabarna?**

Ara farà 40 anys que venc pomes.

**D’on són les pomes que vens?**

Les pomes que venem al Mercat de Fruites i Hortalisses provenen de Lleida i dels Alps, en una zona compresa entre França i Itàlia.

**Quines varietat de pomes existeixen ?**

Hi ha moltes varietats de pomes... Les més habituals al nostre mercat són la Royal, la Golden, la Fuji, la Red Chief o la Granny Smith.

**Quina és la millor època per comprar pomes?**

Realment trobem pomes al Mercat totes les èpoques de l'any gràcies al fet que les emmagatzemem en càmeres en unes condicions especials que ens permeten conservar-les durant tot l'any. De totes maneres, la collita de la poma de Lleida comença a l'Agost, i les pomes que provenen de França o Itàlia han començat a collir-se al setembre.

**En què ens hem de fixar a l’hora de comprar pomes?**

En la textura, la lluentor de la pell... i sobretot cal comprovar que no tinguin taques ni cops.

**De quina forma t’agrada més menjar la poma?**

Amb amanida estan molt bones però també me les menjo directament amb la pell.